QORTI CIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Ħamis Tmienja u għoxrin (28) ta' Novembru 2019 Rikors Numru 1005/18 FDP Fl-ismijiet HSBC Bank Malta plc (C 3177) Vs Lipp sive Steffan Swift Rat ir-rikors datat 15 ta' Ottubru 2018, li permezz tiegħu s-soċjeta' rikorrenti talbet is-segwenti: Illi l-Bank rikorrenti kienet ikkonċediet faċilita' ta' self lill-intimat permezz ta' kuntratt pubbliku fl-atti tan-Nutar Dottor Ruben Copperstone datat il-25 t'Awwissu tas-sena elfejn u disa' (2009) wara sanction letter maħruġa mill-istess Bank rikorrenti u datata 7 ta' Mejju 2009, (kopja tal-kuntratt ta' self u sanction letter annessi u mmarkati rispettivament Dok. 'SMI' u 'SM 2'; Illi s-somma mislufa kienet tammonta għal sitta u sebgħin elf, disa' mija u ħamsa u disgħin Ewro (€76,995); Illi l-intimat beda jagħmel pagamenti mensili skont l-istess Sanction Letter sakemm madanakollu il-pagamenti waqfu għal kollox fl-aħħar tas-sena 2010 biex il-bank kien kostrett permezz ta' ittra uffiċjali 994/2011 (Dok. SM 3) isejjaħ lid-debitur biex iħallas il-bilanċ dovut (call-in); Illi minkejja din l-interpellanza da parte tas-soċjeta' attriċi sabiex l-intimat iħallas l-ammont sħiħ dovut, huwa baqa' inadempjenti; Illi l-bilanċ li għandu jħallas l-intimat huwa ta' sitta u sebgħin elf tliet mija tmienja u erbgħin Ewro u sitta u sittin ċenteżmu (€76,348.66), rappreżentanti l-kapital, kif ukoll l-ammont ta' tlieta u tletin elf, tliet mija sitta u sittin Ewro u sittin ċenteżmu (€33,366.60) rappreżentanti interessi li ddekorrew sal-5 ta' Ottubru 2018 u dana kif jirriżulta mill-anness statement of account immarkat Dok. Illi għalhekk l-intimat għandu jħallas lill-bank rikorrenti, is- somma kumplessiva ta' mija u disat elef seba' mija u ħmistax-il Ewro u sitta u għoxrin ċenteżmu (€109,715.26), in kwantu kapital u imgħaxijiet ikkalkulati sal-5 ta' Ottubru 2018, u dan b'riżerva għal dawk l-imgħaxijiet legali dovuti mis-6 ta' Ottubru 2018 sad- data tal-pagament effettiv; Għaldaqstant, għar-raġunijiet premessi, jgħid l-intimat, għaliex dina l-Onorabbli Qorti m'għandhiex, prevja kull dikjarazzjoni neċessarja u opportuna: a. Tiddikjara, prevja kull dikjarazzjoni neċessarja, li l-intimat għandu jagħti lill-bank rikorrenti is- somma ta' mija u disat elef, seba' mija u ħmistax-il Ewro u sitta u għoxrin ċenteżmu (€109,715.26), u dana oltre l-imgħaxijiet legali mis-6 ta' Ottubru 2018 sad-data tal-pagament effettiv tas- somma kollha. b. Tikkundanna lill-intimat iħallsu lis-soċjeta' rikorrenti HSBC Bank Malta plc is-somma ta' mija u disat elef, seba' mija u ħmistax-il Ewro u sitta u għoxrin ċenteżmu (€109,715.26), u dana oltre l-imgħaxijiet legali mis-6 ta' Ottubru 2018 sad-data tal-pagament effettiv tas-somma kollha. Bl-ispejjeż kollha, inkluż tal-ittra uffiċjali surreferita u bl- imgħaxijiet legali dekorribbli sad-data tal-pagament effettiv tas- somma kollha kontra l-intimat, li huwa minn issa nġunt għas- subizzjoni. Rat illi fil-21 ta' Marzu 2019, l-intimat ġie notifikat permezz ta' affissjoni fl- indirizz tiegħu Castagna House, Flat 5, Triq l-Iskol, Ħal Gharghur, kif ukoll ġewwa l- Għassa tal-Pulizija ta' Marsascala u l-Kunsill Lokali ta' Marsascala. (fol 43 tergo) Rat illi saret pubblikazzjoni fil-Gazzetta tal-Gvern fis-7 ta' Mejju 2019 (fol 44), fil- gazzetta The Malta Independent fit-13 ta' Mejju 2019 (fol 46) u fil-gazzetta In- Nazzjoni fit-13 ta' Mejju 2019 (fol 47). Rat illi fl-1 ta' Lulju 2019 il-kawża tħalliet għall-provi kollha rikorrenti. Rat l-affidavit ta' Doreen Borg Alamango ippreżentat fil-31 ta' Ottubru 2019 u li s- soċjeta' rikorrenti ddikjarat illi ma kellhiex aktar provi x'tippreżenta. Rat illi fil-31 ta' Ottubru 2019, in vista tal-kontumacja ta' l-intimat, il-Qorti kkonċediet lill-istess intimat, li qatt ma deher quddiemha, ġimgħatejn sabiex jagħmel is-sottomissjonijet tiegħu. Rat illi fid-19 ta' Novembru 2019, il-Qorti rat illi ma daħħlu ebda sottomissjonijiet da' parte ta' l-intimat u għalhekk il-kawża tħalliet għas-sentenza. Tosserva illi l-Qorti ma għandha ebda raġuni għaliex ma għandhiex tilqa' t-talba tas-soċjeta' rikorrenti kif dedotta, stante illi ġiet kkonfermata bil-ġurament mir- rappreżentant tal-Bank rikorrent, ossija Doreen Borg Alamango, u dina ma ġietx kkontestata bl-ebda mod. DECIDE: Il-Qorti Wara illi rat l-atti kollha proċesswali, Tilqa' t-talbiet tas-soċjeta' rikorrenti nominee kif dedotti, u għalhekk; Tiddikjara, prevja kull dikjarazzjoni neċessarja, li l-intimat għandu jagħti lill-bank rikorrenti is-somma ta' mija u disat elef, seba' mija u ħmistax-il Ewro u sitta u għoxrin ċenteżmu (€109,715.26), u dana oltre l-imgħaxijiet legali mis-6 ta' Ottubru 2018 sad- data tal-pagament effettiv tas-somma kollha. Tikkundanna lill-intimat iħallas lis-soċjeta' rikorrenti HSBC Bank Malta plc is- somma ta' mija u disat elef, seba' mija u ħmistax-il Ewro u sitta u għoxrin ċenteżmu (€109,715.26), u dana oltre l-imgħaxijiet legali mis-6 ta' Ottubru 2018 sad-data tal- pagament effettiv tas-somma kollha. Spejjeż kollha, inkluż tal-ittra uffiċjali surreferita u bl-imgħaxijiet legali dekorribbli sad-data tal-pagament effettiv tas-somma kollha lkoll a kariku tal-intimat. Francesco Arpa LL.D. LL.M. (IMLI) Gat Rita Gouder Valletta Deputat Reġistratur